rejauldu/bengali-wikipedia huggingface dataset:
বদতমিজ () হচ্ছে ১৯৬৬ সালে মুক্তিপ্রাপ্ত একটি হিন্দি চলচ্চিত্র। মনমোহন দেসাই-এর পরিচালনায় চলচ্চিত্রটিতে নায়ক-নায়িকা ছিলেন শাম্মী কাপুর এবং সাধনা শিবদাসানি।  অভিনয়ে শাম্মী কাপুর - শ্যাম কুমার স্যাক্সেনা সাধনা শিবদাসানি - শান্তা গানের তালিকা   #  গান  কণ্ঠশিল্পী ১ "আপনি বাহো সে কোই কাম তো লো" মোহাম্মদ রফি ২ "বদতমিজ কহো ইয়া কহো জানওয়ার" মোহাম্মদ রফি ৩ "দিল কো না মেরে তড়পাও" মোহাম্মদ রফি ৪ "হাসিন হো তুম খুদা নেহি হো" মোহাম্মদ রফি ৫ "সির্ফ তুম হি তো হো" মোহাম্মদ রফি, আশা ভোঁসলে ৬ "সুরত হাসিন হ্যায় লাগতা দিওয়ানা" লতা মঙ্গেশকর ৭ "প্যাহলা প্যাহলা প্যায়ার" সুমন কল্যাণপুর তথ্যসূত্র  বহিঃসংযোগ    বিষয়শ্রেণী:হিন্দি ভাষার চলচ্চিত্র বিষয়শ্রেণী:১৯৬৬-এর চলচ্চিত্র বিষয়শ্রেণী:১৯৬০-এর দশকের হিন্দি ভাষার চলচ্চিত্র বিষয়শ্রেণী:শঙ্কর-জয়কিশন সুরারোপিত চলচ্চিত্র
গণিতে, কোনো উদ্ভাবিত ধারণাকে ততক্ষণ অবধি সত্য হিসাবে গ্রহণ করা হয় না যতক্ষণ না সেগুলি দৃঢ়ভাবে প্রমাণিত হয়। যাইহোক, অতীত গণিতে এমন কিছু ধারণা এসেছিল যা তৎকালে মোটামুটিভাবে গৃহীত হয়েছিল কিন্তু পরে তা ভুল প্রমাণিত হয়েছে। এই নিবন্ধটি এই জাতীয় কিছু গাণিতিক ধারণার একটি তালিকা সংকলনের নিমিত্তে একটি সংগ্রহস্থল হিসাবে পরিবেশন করা হয়েছে-  পিথাগোরিয়ানদের ধারণা ছিলো যে, সমস্ত সংখ্যা দুটি পূর্ণ সংখ্যার অনুপাত হিসাবে প্রকাশ করা যেতে পারে। পিথাগোরাসের অন্যতম শিষ্য হিপ্পাসাস এই বিষয়টি অস্বীকার করেছিলেন এবং তিনি দুইয়ের বর্গমূল দেখিয়েছিলেন, আমরা আজ যেটাকে অমূলদ সংখ্যা বলে থাকি। প্রচলিত আছে যে হিপ্পাসাস এবং আরও কিছু পিথাগোরিয়ান একবার জাজাজে যাত্রা করছিলেন, মাঝপথে তাকে জাহাজ থেকে ফেলে দেওয়া হয়েছিল তার এই তাৎপর্যপূর্ণ আবিষ্কারটির জন্য।  পিয়ের দ্য ফের্মা ধারণা করেছিলেন যে  আকারের সমস্ত সংখ্যাই (যাকে আমরা ফার্ম্যাট নম্বর বলে থাকি) মৌলিক সংখ্যা। পরে এটি অবশ্য ইউলারের দ্বারা ভুল প্রমাণিত হয়েছিল।  তথ্যসূত্র   বিষয়শ্রেণী:গণিত সম্পর্কিত তালিকা
সিরাজগঞ্জ থানা বাংলাদেশের সিরাজগঞ্জ জেলার অন্তর্গত সিরাজগঞ্জ সদর উপজেলার একটি থানা।   পটভূমি  মোমেনশাহী জেলার অধীনে ১৭৭২ খ্রিস্টাব্দে সিরাজগঞ্জ থানা প্রতিষ্ঠা লাভ করে।   প্রশাসনিক এলাকাসমূহ  সিরাজগঞ্জ সদর উপজেলার ১টি পৌরসভা ও ৯টি ইউনিয়নের প্রশাসনিক কার্যক্রম সিরাজগঞ্জ থানার অধীন।  পৌরসভা:  সিরাজগঞ্জ  ইউনিয়নসমূহ:  ১নং রতনকান্দি  ২নং বাগবাটি  ৩নং বহুলী  ৪নং শিয়ালকোল  ৫নং খোকশাবাড়ী  ৬নং ছোনগাছা  ৭নং মেছড়া  ৮নং কাওয়াকোলা  ৯নং কালিয়া হরিপুর   আরও দেখুন   সিরাজগঞ্জ সদর উপজেলা  সিরাজগঞ্জ জেলা   তথ্যসূত্র    বহিঃসংযোগ   বিষয়শ্রেণী:সিরাজগঞ্জ জেলার থানা বিষয়শ্রেণী:সিরাজগঞ্জ সদর উপজেলা
thumb|সবুজ সার হিসেবে ব্যবহার করার জন্য রাইসরিষা জাতীয় গাছ। কৃষিক্ষেত্রে সবুজ সার তৈরি করা হয় উপড়ে ফেলা বা বপন করা ফসলের পরিত্যক্ত অংশগুলি দিয়ে। এর জন্য প্রথমে ফসলের আংশবিশেষ জমিতে শুকিয়ে নিতে হয়। যাতে সার গাদা এবং মাটির সংশোধন হিসাবে কাজ করে। সবুজ সারের জন্য ব্যবহৃত উদ্ভিদগুলির মূলত আচ্ছাদন বা আংশবিশেষ ব্যবহার হয়ে থাকে। সবুজ সার সাধারণত জৈব চাষের সাথে জড়িত এবং শস্যর ফলনে গুরুত্বপূর্ণ ভূমিকা রাখে।  আবিষ্কার ও পরিচয় ১৮৮৯ সালে ঘাই এবং থমাস (Ghai & Thomas, 1889) সবুজ সার প্রয়োগ পদ্ধতির ব্যাখ্যা দেন।তাদের মতে এই পদ্ধতিতে এক স্থানে একটি লিগিউম শস্য  অর্থাৎ ডাল জাতীয় শস্য যেমন মুগ কলাই চাষ করার পর পরই অন্য একটি ননলিগিউম শস্য যেমন ধান, পাট চাষ করে পূর্ববর্তী লিগিউম শস্য কর্তৃক নডিউলে সংরক্ষিত Rhizobium জাতীয় ব্যাকটেরিয়াকে মাটিতে মিশিয়ে তার থেকে উপকার নেয়াকে বুঝিয়েছেন। চাষাবাদের ইতিহাস পর্যােলাচনা করলে দেখা যায় যে খৃষ্টের জন্মের বহু পূর্ব থেকেই মানুষ এ ধরনের চাষ পদ্ধতি ব্যবহার করতো।তবে সম্প্রতি এর বিজ্ঞান ভিত্তিক মূল্যায়ন হবার পর এ ধরনের চাষ পদ্ধতি কৃষিবিদদের দৃষ্টি আকর্ষণ করেছে। বর্তমানে শস্য পর্যায়ক্রমে (Crop rotation) লিগিউম এবং ননলিগিউম শস্যে পর্যায়ক্রমিক ব্যবহার বেশ প্রসার লাভ করেছে।  সবুজ সারের ইতিহাস সবুজ সারের গুরত্ব ভারতের কৃষকরা হাজার হাজার বছর ধরে বুঝতে পেয়েছিলেন।প্রাচীন গ্রিসেও, কৃষকরা  বিস্তৃন মাটিতে শিম গাছের চাষ করতেন।কয়েকশো বছর আগের চীনা কৃষকরা কৃষিজমির জন্য পুষ্টি সরবরাহের ক্ষেত্রে ঘাস এবং আগাছার গুরুত্ব বোঝায়।এটি ইউরোপ থেকে উত্তর আমেরিকার পর্যন্ত পরিচিত ছিল।সবুজ সারের ফলে মাটির উর্বিরতা বাড়েও ফসল উৎপাদন বাড়ে।  তথ্যসূত্র  বহিঃসংযোগ Overview of cover crops and green manures Methods of Green Manuring Using green manure to grow rice  University of California cover crops database  বিষয়শ্রেণী:শস্য বিষয়শ্রেণী:টেকসই প্রযুক্তি বিষয়শ্রেণী:বাস্তুবিজ্ঞান
thumb|280px|ভরতনাট্যমে শৃঙ্গার (রোমান্স) প্রকাশ শৃঙ্গার () হল নয়টি রসের মধ্যে একটি, সাধারণত কামোত্তেজক প্রেম, রোমান্টিক প্রেম বা আকর্ষণ বা সৌন্দর্য হিসাবে অনুবাদ করা হয়। রস মানে "গন্ধ" এবং রসতত্ত্ব হল থিয়েটার, সঙ্গীত, নৃত্য, কবিতা ও ভাস্কর্য সহ শাস্ত্রীয় ভারতীয় শিল্পকলার পিছনে প্রাথমিক ধারণা। ঐতিহ্যগত ভারতীয় শিল্পকলার বেশিরভাগ বিষয়বস্তু একজন পুরুষ এবং একজন মহিলার মধ্যে সম্পর্কের চারপাশে আবর্তিত। এইভাবে উৎপন্ন প্রাথমিক আবেগ হল শৃঙ্গার। প্রেমিক ও প্রেয়সীর মধ্যে রোমান্টিক সম্পর্ক ব্যক্তি ও ঐশ্বরিক সম্পর্কের রূপক।  শাস্ত্রীয় থিয়েটার বা নৃত্যশিল্পীরা (যেমন ভরতনাট্যম, ওড়িশি, মোহিনীয়াট্টম) শৃঙ্গারকে 'সমস্ত রসের মা' বলে উল্লেখ করেন। শৃঙ্গার ঈর্ষা, ভয়, রাগ, সমবেদনা এবং অবশ্যই শারীরিক ঘনিষ্ঠতার প্রকাশ সহ অন্যান্য আবেগের অগণিত সুযোগ দেয়। অন্য কোন রাসের এত বিশাল ব্যাপ্তি নেই।  শৃঙ্গারের চিকিৎসা ও কার্যকারিতা বিভৎস (কুডিয়াট্টম এর মতো) থেকে খুব পরিমার্জিত এবং সূক্ষ্ম (যেমন ভরতনাট্যমের কিছু শৈলীতে, বা ওড়িশিতে) পর্যন্ত ব্যাপকভাবে পরিবর্তিত হয়।  প্রেমিক ও প্রেয়সীর মধ্যে আকর্ষণ ব্যক্তি ও ঐশ্বরিক সম্পর্ক, নর-নারায়ণ সম্পর্কের একটি রূপক। নাট্যশাস্ত্র বিষ্ণুকে শৃঙ্গার রসের প্রধান দেবতা হিসেবে তালিকাভুক্ত করেছে। আরও দেখুন  শৃঙ্গার তথ্যসূত্র  বহিঃসংযোগ Sringara - a Knol article elaborating on the subject  বিষয়শ্রেণী:ভারতীয় দার্শনিক ধারণা বিষয়শ্রেণী:ভারতীয় সংস্কৃতি বিষয়শ্রেণী:ভারতের নাট্যকলা বিষয়শ্রেণী:ভারতে পরিবেশন শিল্পকলা বিষয়শ্রেণী:হিন্দুধর্ম ও যৌনতা
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল:  অপসারণ।--যুদ্ধমন্ত্রী আলাপ ১৯:২১, ৮ মার্চ ২০১৫ (ইউটিসি) গছানী   – (অপসারণের প্রস্তাবনা দেখুনলগ দেখুন) () উল্লেখযোগ্যতা প্রশ্নবিদ্ধ? মহীন রীয়াদ (আলাপ) ০৬:৫৫, ২৩ ফেব্রুয়ারি ২০১৫ (ইউটিসি) ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
মেরিল-প্রথম আলো আজীবন সম্মাননা পুরস্কার বাংলাদেশের সংস্কৃতিতে অবদানের স্বীকৃতি হিসেবে মেরিল ও দৈনিক প্রথম আলো দেশের গুনীজনদের প্রদান করে আসছে। ২০০২ সালের আয়োজনে প্রথমবার মেরিল-প্রথম আলো পুরস্কারের অংশ হিসেবে এই সম্মাননা প্রদান করা হয়।  বিজয়ীদের তালিকা  বছর  (আয়োজন) চিত্র পুরস্কার গ্রহীতা বিবরণ  ২০০২ (৪র্থ) 100px সোহরাব হোসেন নজরুল সঙ্গীত শিল্পী ২০০৩ (৫ম) 100px সুভাষ দত্ত চলচ্চিত্র নির্মাতা ও অভিনেতা ২০০৪ (৬ষ্ঠ) 100px আব্দুল লতিফ গীতিকার ও সুরকার ২০০৫ (৭ম)  শাহ আবদুল করিম লোক সঙ্গীত শিল্পী ২০০৬ (৮ম)  ফেরদৌসী মজুমদার মঞ্চ ও নাট্য অভিনেত্রী ২০০৭ (৯ম) 100px কলিম শরাফী রবীন্দ্র সঙ্গীত শিল্পী ২০০৮ (১০ম) 100px ফেরদৌসী রহমান সঙ্গীতশিল্পী ও সঙ্গীত পরিচালক ২০০৯ (১১তম) 100px বেবী ইসলাম চলচ্চিত্র নির্মাতা ও চিত্রগ্রাহক ২০১০ (১২তম) 100px সুধীন দাশ রবীন্দ্র সঙ্গীত শিল্পী ২০১১ (১৩তম) 100px ফিরোজা বেগম নজরুল সঙ্গীত শিল্পী ২০১২ (১৪তম) 100px মুস্তাফা মনোয়ার চিত্রশিল্পী ও নাট্যকার ২০১৩ (১৫তম)  রামকানাই দাশ লোক সঙ্গীত শিল্পী ২০১৪ (১৬তম) 100px নায়করাজ রাজ্জাক চলচ্চিত্র অভিনেতা ও নির্মাতা ২০১৫ (১৭তম)  ফাহ্‌মিদা খাতুন রবীন্দ্র সঙ্গীত শিল্পী ২০১৬ (১৮তম)  সারাহ বেগম কবরী চলচ্চিত্র অভিনেত্রী ও নির্মাতা ২০১৭ (১৯তম) 100px সৈয়দ হাসান ইমাম চলচ্চিত্র ও নাট্য অভিনেতা ২০১৮ (২০তম) 100px ববিতা চলচ্চিত্র অভিনেত্রী ২০১৯ (২১তম) 100px আলী যাকের নাট্য অভিনেতা ২০২২ (২৩তম) 100px রুনা লায়লা সঙ্গীতশিল্পী ২০২২ (২৩তম) 100px সাবিনা ইয়াসমিন সঙ্গীতশিল্পী ২০২৩ (২৪তম) 100px সৈয়দ আব্দুল হাদী সঙ্গীতশিল্পী ২০২৪ (২৫তম) - মাসুদ আলি খান অভিনেতা ২০২৫ (২৬তম) - আবুল হায়াত অভিনেতা  আরও দেখুন  বাংলাদেশ জাতীয় চলচ্চিত্র পুরস্কার আজীবন সম্মাননা  তথ্যসূত্র  বহিঃসংযোগ    বিষয়শ্রেণী:মেরিল-প্রথম আলো পুরস্কার বিষয়শ্রেণী:আজীবন সম্মাননা পুরস্কার বিষয়শ্রেণী:প্রতি বৎসর হালনাগাদ করা দরকার এমন নিবন্ধ বিষয়শ্রেণী:মেরিল-প্রথম আলো আজীবন সম্মাননা পুরস্কার বিজয়ী
আল-ফাহাহিল স্পোর্টিং ক্লাব অথবা সাধারণত আল-ফাহাহিল একটি কুয়েতি বহু-ক্রীড়া ক্লাব। এটিকুয়েত সিটিতে অবস্থিত। ক্লাবটি ১৯ এপ্রিল ১৯৬৪ সালে প্রতিষ্ঠিত হয়েছে। এটি কুয়েত প্রিমিয়ার লিগ-এ প্রতিদ্বন্দ্বিতা করে।   অর্জন    কুয়েত এমির কাপ: ১   ১৯৮৬   কুয়েতি ডিভিশন ওয়ান: ৬   ১৯৬৯/৭০, ১৯৭২/৭৩, ১৯৭৫/৭৬, ১৯৭৮/৭৯, ১৯৮৯/৯০, ২০১২/১৩   কুয়েত ফেডারেশন কাপ: ১   ১৯৭৩/৭৪   বর্তমান স্কোয়াড  ২০২২–২৩   অন্যান্য দেখুন    কুয়েতের ফুটবল ক্লাবগুলির তালিকা   তথ্যসূত্র   বিষয়শ্রেণী:ফুটবল ক্লাব বিষয়শ্রেণী:ক্রীড়া সংস্থা
চৌধুরী এ.টি.এম মাসুদ (১৯২৪–২২ নভেম্বর ২০১৩) বাংলাদেশী আইনজীবী যিনি হাইকোর্ট ও আপিল বিভাগের বিচারপতি ছিলেন। তিনি ছিলেন বাংলাদেশের তৃতীয় প্রধান নির্বাচন কমিশনার।   প্রাথমিক জীবন  চৌধুরী এ.টি.এম মাসুদ ১৯২৪ সালে সিলেট জেলায় জন্মগ্রহণ করেন। তিনি সিলেট এম সি কলেজ ও কলকাতার প্রেসিডেন্সি কলেজ লেখাপড়া করে কলকাতা বিশ্ববিদ্যালয় থেকে অর্থনীতিতে এম.এ ও বি.এল ডিগ্রি নেন।  তার স্ত্রী আমিনুন নেছা খাতুন। এক পুত্র, দুই কন্যার মধ্যে জ্যেষ্ঠ মেয়ে বাংলাদেশের দ্বিতীয় নারী বিচারপতি সালমা মাসুদ চৌধুরী।   কর্মজীবন  চৌধুরী এ.টি.এম মাসুদ ১৯৫১ সালে সিলেট জেলা বারে ওকালতি শুরু করেন। ১৯৫৮ সালে তিনি ঢাকায় পূর্ব পাকিস্তান হাইকোর্টের অ্যাডভোকেট হিসেবে আইন পেশা শুরু করেন। তিনি ১৯৬২ সালে পাকিস্তান সুপ্রিমকোর্টে অ্যাডভোকেট হিসেবে তালিকাভুক্ত হন। তাকে ১৯৬৬ সালে পূর্বপাকিস্তান হাই কোর্টে 'ডেপুটি লিগ্যাল রিমেম্ব্রান্সার' পদে নিয়োগ করা হয়।  বাংলাদেশ হওয়ার পর তিনি ডেপুটি অ্যাটর্নি জেনারেল হিসেবে নিযুক্ত হন।  ১৯ জুন ১৯৭৩ সালে তিনি বাংলাদেশ সুপ্রিম কোর্টের হাইকোর্ট বিভাগের বিচারপতি পদে নিয়োগ পান এবং ১৭ এপ্রিল ১৯৮২ সালে আপিল বিভাগের বিচারপতি হিসেবে নিযুক্ত হন।  তিনি ১৭ ফেব্রুয়ারি ১৯৮৫ সালে বাংলাদেশের প্রধান নির্বাচন কমিশনার নিয়োগ পান এবং ১৬ ফেব্রুয়ারি ১৯৯০ সাল পর্যন্ত দায়িত্ব পালন করেন। এরশাদ সরকারের আমলে ১৯৮৬ ও ১৯৮৮ সালের জাতীয় নির্বাচন তার কমিশনের অধীনে অনুষ্ঠিত হয়৷  তিনি ন্যাশনাল হার্ট ফাউন্ডেশন অব বাংলাদেশের প্রেসিডেন্টের দায়িত্বও পালন করেন।   গ্রন্থ  চৌধুরী এ.টি.এম মাসুদের উল্লেখযোগ্য গ্রন্থের মধ্যে রয়েছে:   রিমিনিস্ক্যানস অফ ফিউ ডিকাডেস এণ্ড প্রবলেমস অফ ডেমোক্রেসি ইন বাংলাদেশ।   মৃত্যু  চৌধুরী এ.টি.এম মাসুদ ২২ নভেম্বর ২০১৩ সালে ঢাকার মিরপুরের ন্যাশনাল হার্ট ফাউন্ডেশন হাসপাতালে চিকিৎসাধীন অবস্থায় মৃত্যুবরণ করেন।   তথ্যসূত্র   বিষয়শ্রেণী:১৯২৪-এ জন্ম বিষয়শ্রেণী:২০১৩-এ মৃত্যু বিষয়শ্রেণী:সিলেট জেলার ব্যক্তি বিষয়শ্রেণী:বাংলাদেশী আইনজীবী বিষয়শ্রেণী:বাংলাদেশী বিচারক বিষয়শ্রেণী:বাংলাদেশের প্রধান নির্বাচন কমিশনার বিষয়শ্রেণী:মুরারিচাঁদ কলেজের প্রাক্তন শিক্ষার্থী বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
ভরতপুর (, , ) নেপালের একটি মহানগর এবং বাগমতী প্রদেশ অবস্থিত চিতবন জেলার একটি বৃহত্তম শহর। নেপালের কেন্দ্রীয় অংশে অবস্থিত, ভরতপুর দেশের চতুর্থ বৃহত্তম শহর এবং চিতবন জেলার সদর দফতর। এটি নেপালের দ্রুত উন্নয়নমুখী শহরগুলির মধ্যে একটি। নারায়ণী নদীর তীরে অবস্থিত এই শহরটি চিতবন সহ মধ্য নেপালের বাণিজ্যিক কেন্দ্র। এই মহানগ অন্তর্ভুক্ত নারায়ণগড় শহরে বড় বড় বাণিজ্যিক কেন্দ্র এবং বড় বড় হোটেলগুলো রয়েছে৷ ভরতপুরে মোট ২৯ টি ওয়ার্ড রয়েছে। ২০১১ সালের আদমশুমারি অনুসারে এই শহরের মোট জনসংখ্যা ২,৮০,৫০২ আছে এবং এটি ৪৩২.৯৫ বর্গকিলোমিটারে বিস্তৃত। এই মহানগরে সাক্ষরতার হার ৯৮.৫৪ শতাংশ। এখানে নারীদের সাক্ষরতার হার ৯৮.৮৪% এবং পুরুষদের সাক্ষরতার হার ৯৯.১৪%।  প্রতি পাঁচ বছরে প্রতিনিধি সভার নির্বাচন অনুষ্ঠানের জন্য ভরতপুর মহানগরের চিতবন নির্বাচনী অঞ্চল ২ (ক), (খ) এবং নির্বাচনী অঞ্চল ৩ (ক), (খ) বিভক্ত করা হয়েছে।  ২০১২ সালের ফেব্রুয়ারি ২৮ এর দিন নেপাল সরকারের সিদ্ধান্তে ভরতপুরকে একটি মহানগরীতে উন্নীত করা হলে প্রাক্তন ভারতপুর পৌরসভা, নারায়ণী পৌরসভা, চিত্রবন পৌরসভা এবং কবিলাস গ্রাম উন্নয়ন কমিটি এতে একীভূত হয়েছিল।  ২০১৭ সালে আগস্ট ৫ এর দিন নির্বাচনের ফলাফল অনুসারে নেপাল কমিউনিস্ট পার্টির রেণু দাহাল এবং নেপালি কংগ্রেসের পার্বতী শাহ যথাক্রমে মেয়র ও উপ মেয়র পদে বিজয়ী হয়েছিলেন।  ভরতপুর ১৬ ওয়ার্ডে অবস্থিতি কৃষি ও বন বিশ্ববিদ্যালয় ধুর্মুস সুন্তলী ফাউন্ডেশনকে সমর্থন করে গৌতম বুদ্ধ আন্তর্জাতিক ক্রিকেট স্টেডিয়ামটি রামপুরের ২০ একর এবং ৮ টি ব্লক এলাকায় স্টেডিয়ামটির নির্মাণ কাজ চলছে৷    উল্লেখযোগ্য ব্যক্তিত্ব    পুষ্পকমল দাহাল - নেপালি রাজনীতিবিদ এবং প্রাক্তন প্রধানমন্ত্রী  সৃষ্টী শ্রেষ্ঠ - মিস নেপাল ২০১২ এবং নেপালি অভিনেত্রী  সন্দীপ লামিছানে - আন্তর্জাতিক নেপালি ক্রিকেটার  কমল বাহাদুর অধিকারী - আন্তর্জাতিক ভারোত্তলক  রেণু দাহাল - নেপালি রাজনীতিবিদ এবং প্রথম মহিলা মেয়র  মরিষ্কা পোখরেল - নেপালি চলচ্চিত্র অভিনেত্রী  নীলকণ্ঠ উপ্রেতী - প্রাক্তন প্রধান নির্বাচন কমিশনার   তথ্যসূত্র    বহিঃসংযোগ   বিষয়শ্রেণী:নেপালের মহানগর বিষয়শ্রেণী:নেপালের মহানগর এলাকা
নারীদের রাজকীয় সেনা শাখা (ওমেন্স রয়্যাল আর্মি কোর বা সংক্ষেপে ডব্লিউআরএসি, যেটাকে র‍্যাক উচ্চারণ করা হয়) ১৯৪৯ সাল থেকে ১৯৯২ সাল পর্যন্ত ব্রিটেনের নারী দ্বারা গঠিত একটি সেনা শাখা (ব্রিটিশ সেনাবাহিনীর) ছিল, তবে নারী ডাক্তার, নার্স এবং অন্যান্য সৈনিক (আলস্টার ডিফেন্স রেজিমেন্ট) এই শাখার সদস্য ছিলেন না। এই শাখার সদস্যদের কখনোই সম্মুখ সমরে নামানো হয়নি।  ইতিহাস 'সেনাবাহিনী আদেশ ৬' এর বলে ১৯৪৯ সালের ফেব্রুয়ারি মাসের প্রথম দিনে এই শাখাটি গড়ে ওঠে 'সাহায্যকারী ভূখণ্ড সেবা' এর উত্তরসূরী হিসেবে যেটি ১৯৩৮ এ গঠিত হয়। নারীদের রাজকীয় সেনা শাখা যতদিন ছিল ততদিন এটার কাজ ছিল প্রশাসনিক এবং অন্যান্য সাহায্যকারী কাজ করা। ১৯৫২ সালের মার্চে সাবএ্যালটার্ন, অধস্তন কমান্ডার, ঊর্ধ্বতন কমান্ডার এবং নিয়ন্ত্রক এর পদমর্যাদাগুলোকে ব্রিটিশ সেনাবাহিনীর প্রকৃত পদবীর মত করে ফেলা হয়।"Army Titles in the WRAC", The Times, 20 March 1950  ১৯৭৪ সালে এই সেনা শাখার দুইজন সৈনিক 'গিল্ডফোর্ড পানশালা বোমা হামলা'-এ নিহত হয়।  এই শাখার যেসব কর্মকর্তাদের ১৯৯০ সালে ব্রিটিশ সেনাবাহিনীর অন্যান্য শাখায় নিয়োগ দেওয়া হয়েছিল তাদের ঐসকল শাখাতেই রেখে দেওয়া হয় এবং ১৯৯২ এর এপ্রিলে রাজকীয় নারী সেনা শাখা ভেঙ্গে দিয়ে এর সেনা ও কর্মকর্তাদের মূলধারার সেনাবাহিনীতে ঢুকানো হয়। যারা 'রাজকীয় সেনা বেতন শাখা', 'রাজকীয় সামরিক পুলিশ শাখা', 'সামরিক প্রোভোস্ট স্টাফ শাখা', 'রাজকীয় সেনা শিক্ষা শাখা', 'সেনা আইন শাখা'তে ছিলেন এবং 'রাজকীয় সেনা অর্ডন্যান্স শাখা' এর স্টাফ করণিক যারা ছিলেন তাদেরকে নবগঠিত 'এ্যাডজুট্যান্ট জেনারেলের শাখা'য় পাঠিয়ে দেওয়া হয়। নারীদের রাজকীয় সেনা শাখা পরিচালকের পোস্ট যেটি ছিল একজন ব্রিগেডিয়ার পদবীর কর্মকর্তার, উঠিয়ে দেওয়া হয়।  ঊর্ধ্বতন পোস্ট এই শাখার কর্মকর্তাদের সর্বোচ্চ পদবী ছিল ব্রিগেডিয়ার, যেটি এই শাখার পরিচালকের পদবী ছিল।  সঙ্গীত বিভাগ এই শাখার সঙ্গীত বিভাগ পুরোপুরি নারীদের দ্বারা পরিচালিত ছিল।  তথ্যসূত্র  বিষয়শ্রেণী:ব্রিটেন বিষয়শ্রেণী:যুক্তরাজ্য বিষয়শ্রেণী:নারী বিষয়শ্রেণী:বাহিনী বিষয়শ্রেণী:যুক্তরাজ্য ভিত্তিক নারী সংগঠন
থাম্ব|চাঁদের পাশে ২২° বর্ণবলয় থাম্ব|চাঁদের পাশে ২২° বর্ণবলয় (সান হোসে, ক্যালিফোর্নিয়া) ২২° বর্ণবলয় হলো এক ধরনের আলোকীয় ঘটনা। বরফ-স্ফটিকে আলোর ক্রিয়ার ফলে এই ধরনের বর্ণবলয়ের উদ্ভব হয়। সূর্য বা চাঁদের চারপাশে আনুমানিক ২২° আপাত ব্যাসার্ধ বিশিষ্ট এই বলয় বা চক্রের আবির্ভাব হয়। চাঁদের চারপাশে গঠিত হলে, একে চন্দ্র বলয়, মুন রিং বা শৈত্য বলয় (উইন্টার হ্যালো) বলা হয়। বায়ুমণ্ডলের ঘনীভূত ষড়ভুজাকার বরফ-স্ফটিকে সরাসরি আপতিত সূর্য বা চাঁদের আলো প্রতিসরিত হয়ে এ ধরনের বর্ণবলয় গঠন করে। বলয়গুলো আকারে বৃহৎ দেখাতে পারে। এর ব্যাসার্ধ প্রসারিত বাহুর দৈর্ঘ্যের প্রায় সমান। ২২° বর্ণবলয় প্রতি ১০০ দিনে একবার দেখা যেতে পারে; অর্থাৎ, প্রকৃতিতে রংধনুর চেয়েও এদের বেশি দেখা যায়।   গঠন  বাম|থাম্ব|ষড়ভুজাকার প্রিজমের ভেতর দিয়ে আলোর সবচেয়ে অনুকূল আলোকপথ, যার ফলে ন্যূনতম বিচ্যুতি ঘটে থাম্ব|upright= 0.65|মেঘ থেকে পর্যবেক্ষকের নিকট আলোর চলার পথ  সবচেয়ে সাধারণ বর্ণবলয় হওয়া সত্ত্বেও, ২২° বর্ণবলয়ের জন্য দায়ী বরফ-স্ফটিকের আকার ও ধরনের বিষয়ে মতপার্থক্য রয়েছে। ষড়ভুজাকার, এলোমেলোভাবে সজ্জিত বরফ-স্ফটিকের স্তম্ভ ইত্যাদিকে এই প্রাকৃতিক ঘটনার জন্য সবচেয়ে বেশি দায়ী করা হয়। তবে এ জাতীয় ব্যাখ্যায় সমস্যা রয়েছে। যেমন: বাতাসের গতিধর্মের কারণে স্ফটিকগুলো এলোমেলো না থেকে আনুভূমিকভাবে সজ্জিত হএয়ার প্রবণতা দেখায়। এছাড়া বুলেট-আকৃতির স্তম্ভাকার মেঘপুঞ্জের উপস্থিতি দ্বারা অনেক সময় এই ঘটনার বিকল্প ব্যাখ্যা দেওয়া হয়।  বরফের ষড়ভুজাকার প্রিজমের সর্বোচ্চ ৬০° কোণের মধ্য দিয়ে গমন করার সময় আলো দুইবার অপসৃত হয়। ফলাফলস্বরূপ চূড়ান্তভাবে ২২° থেকে ৫০° কোণে আলো বিচ্যুত হয়। ষড়ভুজাকার বরফ প্রিজমে আলো আলোর ন্যূনতম বিচ্যুতি কোণ হয় প্রায় ২২° (গড়ে ২১.৮৪°; লাল আলোর জন্য ন্যূনতম বিচ্যুতি ২১.৫৪° এবং নীল আলোর ন্যূনতম বিচ্যুতি ২২.৩৭°)। তরঙ্গদৈর্ঘ্য-নির্ভর আলোর প্রতিসরণে এই পার্থক্যের কারণে বর্ণবলয়ের অভ্যন্তরভাগ কিছুটা লালাভ এবং বহির্ভাগ কিছুটা নীলাভ হয়ে থাকে।  প্রতিটি বরফ-স্ফটিকই প্রায় একইরকমভাবে আলোকে প্রতিসরিত করে। কিন্তু কেবলমাত্র ২২ ডিগ্রি কোণে অপসৃত আলো থেকেই একটি নির্দিষ্ট দূরত্বে বর্ণবলয় দৃশ্যমান হয়। ২২°-এর নিচে কোনো আলো প্রতিসরিত না হওয়ায় বর্ণবলয়ের অভ্যন্তরের আকাশ অপেক্ষাকৃত অন্ধকার বলে মনে হয়। (Including excellent illustrations and animations.)  অনেক সময় সূর্য ও চাঁদের আশেপাশে করোনা নামক একধরনের আলোকীয় ঘটনাকে ২২° বর্ণবলয় বলে ভ্রম হয়। ২২° বর্ণবলয়ের চাইতে করোনা অনেক ছোট, কিন্তু অধিক বর্ণীল হয়ে থাকে। বরফ-স্ফটিকের বদলে পানির ফোঁটা থেকে করোনার উৎপত্তি হয়।  থাম্ব|নিউ ইয়র্কের ক্রোটন-অন-হাডসনের ওপরে ২২° বর্ণবলয়, ৩০ ডিসেম্বর ২০২০   আবহাওয়ার সাথে সংশ্লিষ্টতা  লোকগাথা অনুযায়ী, চন্দ্রবলয়কে আসন্ন ঝড়ের সংকেত হিসেবে গণ্য করা হয়। অন্যান্য বরফঘটিত বর্ণবলয়ের মতো, আকাশে অলকমেঘ বা অলকস্তরী মেঘের উপস্থিতিতে ২২° বর্ণবলয় সৃষ্টি হয়। সাধারণত বড়সড় কোনো ঝড়ের কয়েকদিন পূর্বেই এই ধরনের মেঘ বাহিত হয়ে আসে। তবে, আবহাওয়ার সংশ্লিষ্ট পরিবর্তনের সময়ও এই ধরনের মেঘের আবির্ভাব হতে পারে। সেক্ষেত্রে, ২২° বর্ণবলয় থেকে খারাপ আবহাওয়ার পূর্বাভাস কার্যকর হয় না।   চিত্রশালা    আরও দেখুন   ৪৬° বর্ণবলয়  মায়া চন্দ্র  মায়া সূর্য  চন্দ্রধনু   তথ্যসূত্র    বহিঃসংযোগ   বিষয়শ্রেণী:আলোকবিজ্ঞান বিষয়শ্রেণী:বায়ুমণ্ডলীয় আলোকীয় ঘটনা
থাম্ব|300x300পিক্সেল| আমেরিকার প্রধার নাচের তলা আমেরিকা আর্জেন্টিনার এলজিবিটি নৈশক্লাব, এটি বুয়েনোস আইরেসের বৃহত্তম। Gay tourist circuit (in Spanish) Revista Noticias, Accessed on April 16, 2008.  এটি আলমাগ্রো পাড়ায় অবস্থিত এবং বুয়েনস আইরেসের অন্যতম জনপ্রিয় এলজিবিটি ডিস্কো। Buenos Aires Nightlife , The New York Times.  প্রতিবেশী বাসিন্দাদের কাছ থেকে শব্দ দূষনের অভিযোগে আমেরিকা বেশ কয়েকবার বন্ধ হয়, তবে মালিকরা দাবি করেছেন যে, প্রতিবেশীদের এই দাবি বৈষম্যমূলক। The War of Amerika (in Spanish), Página/12. (12 October 2003)  পাঁচ মাস বন্ধ থাকার পরে ২০০৬ সালের ডিসেম্বর মাসে ক্লাবটি পুনরায় চালু করার সাথে যুক্ত ছিল এলজিবিটি অধিকার রক্ষাকারী সংগঠন কমুনিদাদ হোমোসেক্সুয়াল আর্জেন্টিনা। Controversy over a closing (in Spanish), Página/12. (26 September 2006)   অবস্থান  আমেরিকা বুয়েনোস আইরেসের আলমাগ্রো পাড়ার ১০৪০ গ্যাসকন স্ট্রিটে অবস্থিত। এতে তিনটি নাচের তলা রয়েছে: কন্টিনেন্টাল, ক্যারিবিয়ান এবং ক্রিস্টাল এবং এর ধারণক্ষমতা রয়েছে ১৮৬৬ জনের। এটি কেবল বৃহস্পতি, শুক্র, শনি ও রবিবারে খোলা থাকে।   তথ্যসূত্র   বিষয়শ্রেণী:এলজিবিটিকিউ নৈশক্লাব বিষয়শ্রেণী:বুয়েনোস আইরেসের এলজিবিটিকিউ সংস্কৃতি
থাম্ব|যোরহাট জিমখানা ক্লাব যোরহাট জিমখানা ক্লাব (; ) অসমের যোরহাটে অবস্থিত একটি ক্লাব । ১৮৭৬ সনে চেকনীধরা গাঁও নামক স্থানে  ক্লাবটি প্রতিষ্ঠা করা হয়। স্থাপনা হওয়ার বছর থেকেই এখানে নিয়মিত ঘোড়া দৌড় অনুষ্ঠিত হয়ে আসছে । এখানকার নাইন হোল গোল্ফ কোর্স এশিয়ার সবচেয়ে পুরাতন ও বিশ্বের তৃতীয় সর্বোচ্চ পুরাতন । যোরহাট নগর থেকে ক্লাবে যাওয়া  ব্রিটিস নির্মিত পথ, যোরহাটের প্রথম পাকা পথ।  ইতিহাস ১৮৬০ ও ১৮৭০ দশকে সমগ্র যোরহাট জেলায় বহু চা-বাগান প্রতিষ্ঠা করা হয়। চা-বাগানের সহিত জড়িত ব্যক্তিরা বিণোদনের জন্য একটি ক্লাব প্রতিষ্ঠা করার জন্য সিদ্ধান্ত নেয়। ১৮৭৬ সনে চেকেনিধরা গাঁও নামক স্থানে সেই সময়ের যোরহাট টি কম্পেনির অধ্যক্ষ জে.হাটমেন ক্লাবের জন্য একটি গৃহ নির্মাণ করেন ।  প্রথমে নির্মাণ করা গৃহটি বর্তমান ক্লাব থেকে ২কি:মি দূরত্বে ছিল। বর্তমানের ক্লাবটি ১৮৮৫ সনে নির্মাণ করা হয়েছিল।  সুবিধাসমূহ ক্রীড়া ক্লাবটি প্রতিষ্ঠা করা বৎসর থেকে এখানে নিয়মিতভাবে ঘোঁড়া দৌড় অনুষ্ঠিত হয়ে আসছে। এই প্রতিযোগীতায় বিজেতারদের গোভার্ণরস কাপ প্রদান করা হয়। বর্তমানের যোরহাট জিমখানা ক্লাবে সুইমিং পুলের ব্যবস্থা রয়েছে। তথ্যসূত্র  বিষয়শ্রেণী:১৮৭৬-এ প্রতিষ্ঠিত ক্রীড়া ক্লাব বিষয়শ্রেণী:১৮৭৬-এ ভারতে প্রতিষ্ঠিত বিষয়শ্রেণী:আসামের দর্শনীয় স্থান বিষয়শ্রেণী:ভারতের বহুমুখী স্টেডিয়াম
থাম্ব|একটি ক্ষারযুক্ত ব্যাটারি ক্ষারক এক শ্রেণির রাসায়নিক যৌগ যা হাইড্রোজেন আয়ন গ্রহণ করতে সক্ষম। যেমন ধাতুর অক্সাইড বা হাইড্রোক্সাইডসমূহ ক্ষার। জলে দ্রবণীয় ক্ষারক যা হাইড্রোক্সাইড আয়ন (OH−) প্রদান করে তাকে ব্রনস্টেড-লাউরি অম্ল-ক্ষার তত্ত্ব অনুযায়ী ক্ষার বলা হয়। ক্ষারকের অন্যান্য মতবাদ বা সংজ্ঞার্থের মধ্যে রয়েছে ইলেক্ট্রন জোড় দান, হাইড্রোক্সাইড আয়নের উৎস বা আরহেনিয়াস মতবাদ। এইসব রাসায়নিক যৌগ জলে দ্রবীভূত হয়ে হাইড্রোজেন আয়ন অবমুক্ত করে দ্রবণের pH এর মান প্রশম পানির চেয়ে বেশি অর্থাৎ ৭ এর বেশি করে। সবচেয়ে প্রচলিত ক্ষারকসমূহের মধ্যে উল্লেখযোগ্য হল সোডিয়াম হাইড্রোক্সাইড, অ্যামোনিয়া।  রাসায়নিকভাবে অম্লের বিপরীতধর্মী পদার্থ হল ক্ষারক। অম্ল এবং ক্ষারকের মধ্যে বিক্রিয়াকে বলা হয় প্রশমন বিক্রিয়া। অম্ল এবং ক্ষারককে বিপরীতধর্মী হিসেবে বিবেচনা করা হয় কারণ অম্ল পানিতে হাইড্রোনিয়াম আয়নের ঘনমাত্রা বৃদ্ধি করে ; অপরদিকে ক্ষারক তা হ্রাস করে। ক্ষারক অম্লের সাথে প্রশমন বিক্রিয়া করে লবণ এবং পানি উৎপন্ন করে।  যেমন: Ca(OH)2(ক্ষারক) + H2SO4(এসিড) -------> CaSO4(লবণ) + 2H2O(পানি)।   ক্ষার ও ক্ষারক  যেসব ক্ষারক জলে দ্রবীভূত হয় তাদেরকে বলে ক্ষার ; পক্ষান্তরে যেসব ক্ষারক জলে দ্রবীভূত হয় না, তারা ক্ষারক হলেও ক্ষার নয়। তাই বলা হয় সকল ক্ষারক ক্ষার নয়, কিন্তু সকল ক্ষারই ক্ষারক।   ব্যবহার  ক্ষারকের কিছু ব্যবহার আছে। যেমন : ক্যালসিয়াম হাইড্রোক্সাইড আমাদের ঘরবাড়ি হোয়াইট ওয়াশ করার জন্য ব্যবহার করে থাকি। আবার পানি ও ক্যালসিয়াম হাইড্রোক্সাইড এর মিশ্রিত পেস্ট, যা লাইম ওয়াটার বা চুনের পানি নামে পরিচিত। লাইম ওয়াটার পোকামাকড় দমনে ব্যবহৃত হয়। গ্যাস্ট্রিক এর ওষুধ এন্টাসিড তৈরির মূল উপাদান ম্যাগনেসিয়াম হাইড্রোক্সাইড। কোথাও যদি এসিডের পরিমাণ বেড়ে যায় তাহলে সেখানে ক্ষার দিলেই তা কমে যাবে।   তথ্যসূত্র   বিষয়শ্রেণী:যৌগিক পদার্থ বিষয়শ্রেণী:ক্ষার
কাঁটা মুকুট বা ইউফরবিয়া মিলি () (বৈজ্ঞানিক নাম: Euphorbia milii) হচ্ছে সপুষ্পক উদ্ভিদের ইউফরবিয়া গণের একটি প্রজাতি। এদের আদি নিবাস মাদাগাস্কার। Baron Milius, যিনি প্রজাতিটিকে ১৮২১ সালে ফ্রান্সে চালু করেছিলেন, তার স্মরণে এবং তার সম্মানার্থে প্রজাতির নামকরণ করা হয়েছে। এটি অনুমান করা হয় যে প্রজাতিটিকে মধ্যপ্রাচ্যে প্রাচীনকালে চালু করা হয়, এবং এই কথা পৌরাণিক রূপ পায় যে যে যিশু খ্রিস্ট এর কাঁটার মুকুট পরেছিলেন।   বিবরণ  এই গাছ পানি ও সরাসরি সূর্যের আলো পছন্দ করে। তাই নিয়মিত পানি দিতে হবে। গাছ দ্রুত বৃদ্ধির জন্য পুরনো ও বাদামী পাতা, পাতাছাড়া ডাল কেটে ফেলতে হবে। তবে ফাঙ্গাস রোগ এড়ানোর জন্য মাটিতে পরা মৃত ও ঝরে পরা পাতা সরিয়ে ফেলতে হবে। ডাল কাটার সময় একদম ডালের গোঁড়া থেকে কাটতে হবে। এর জন্য অবশ্যই প্লাস্টিকের গ্লাভস আর লম্বা কাঁচি ব্যবহার করতে হবে। সাদা কষ বন্ধ করার জন্য কেটে ফেলা জায়গায় বরফ ঠাণ্ডা পানি দিতে হবে।  বিষাক্ততা  কাঁটা ফুলের রস মাঝারি বিষাক্ত এবং ত্বক বা চোখের সংস্পর্শে এলে জ্বালা-পোড়া করে। এটি গ্রাস করলে তীব্র পেট ব্যথা, গলা ও মুখের জ্বালা-পোড়া এবং বমি হতে পারে। বিষাক্ত উপাদানগুলিকে ফর্বল এস্টার হিসাবে চিহ্নিত করা হয়েছে। এটি ঘোড়া, গরু, বিড়াল এবং কুকুরের মতো পোষা প্রাণীদের জন্য খুবই বিষাক্ত। মানুষের জন্য এটি হালকা বিষাক্ত এবং কেবল জ্বালা-পোড়া সৃষ্টি করে।  চাষাবাদ  কাঁটামুকুট গাছকে কাটিং পদ্ধতিতে নতুন গাছ জন্মানো যায়। এই গাছ ঠান্ডা সহ্য করতে পারে না এবং ১০ ডিগ্রি সেলসিয়াস তাপমাত্রার নিচে বাঁচতে পারে না। ঠান্ডা এলাকায় এটি কাঁচের ঘরে রোদে রাখতে হয়। গরমকালে, যখন ঠান্ডার কোনো আশঙ্কা থাকে না, তখন এটি বাইরে কোনো আশ্রয় স্থানে রাখা যেতে পারে। উক্ত প্রজাতি এবং ই. মিলি ভ্যার. স্প্লেন্ডেন্স জাত, উভয়ই রয়্যাল হর্টিকালচারাল সোসাইটির গার্ডেন মেরিট পুরস্কার অর্জন করে।   গ্যালারি    তথ্যসূত্র   বিষয়শ্রেণী:মাদাগাস্কারের ফুল বিষয়শ্রেণী:মাদাগাস্কারের উদ্ভিদ বিষয়শ্রেণী:বিষাক্ত উদ্ভিদ
দ্য ওপেন ডোর কাউন্সিল একটি ব্রিটিশ সংস্থা ছিল। এটি নারীদের জন্য সমান অর্থনৈতিক সুযোগের দাবীতে আন্দোলন করত। সংস্থাটি ১৯২৬ সালের মে মাসে প্রতিষ্ঠিত হয়। এটি নারীদের জন্য 'প্রতিরক্ষামূলক আইনকে' 'সীমাবদ্ধ' বলে মনে ক'রে একে প্রসারিত করার বিরুদ্ধে ছিল এবং দাবি করত যে কার্যকরভাবে এটি খনির মতো উচ্চ বেতনযুক্ত কাজ পেতে নারীদের বাধা প্রদান করে। ১৯৩৭ সালে মৃত্যুর আগে পর্যন্ত, ক্রিস্টাল ম্যাকমিলান ওপেন ডোর ইন্টারন্যাশনালের সভাপতি হিসেবে দায়িত্ব পালন করেন।  দ্য ওপেন ডোর কাউন্সিল-এর প্রতিষ্ঠা করেছিলেন লেডি রনডা (সিক্স পয়েন্ট গ্রুপ), এলিজাবেথ অ্যাবট (এনইউএসইসি), সারা ক্লেগ (১৯৩১ সালে মৃত্যুবরণ) (লন্ডন সোসাইটি ফর উইমেন'স সার্ভিস), এমিলিন পেথিক-লরেন্স (উইমেন'স ফ্রিডম লিগ) এবং ভার্জিনিয়া ক্রফোর্ড (সেন্ট জোয়ানস সোশ্যাল অ্যান্ড পলিটিক্যাল অ্যালায়েন্স)।Open Door Council  at the Women's Library ওপেন ডোর কাউন্সিলের সদস্যপদ সিক্স পয়েন্ট গ্রুপের সদস্যদের সাথে ব্যাপকভাবে মিলে গিয়েছিল।  অন্যান্য কমিটিতে থাকা অনেক প্রতিনিধি ওপেন ডোর কাউন্সিলে ছিলেন, তার মধ্যে একটি হল সমান বেতন প্রচার কমিটি।  সংগঠনটি ১৯৬৫ সাল পর্যন্ত অব্যাহত ছিল।Gordon, Peter; Doughan, David (2001). "Open Door Council". Dictionary of British Women's Organisations, 1825-1960. London & Portland, Or.: Woburn Press. pp. 115–6. ISBN 0-7130-0223-9.  ওপেন ডোর কাউন্সিল সম্পর্কিত গবেষণাপত্রগুলি মহিলা গ্রন্থাগারে রয়েছে।   তথ্যসূত্র    বহিঃসংযোগ    ওপেন ডোর কাউন্সিল  এ মহিলা গ্রন্থাগার  বিষয়শ্রেণী:যুক্তরাজ্য ভিত্তিক নারী সংগঠন